****

**Haik gjennomføres siste helg i april**

Nå er det på tide å teste om dere kan orientere etter kart og kompass i ukjent terreng! ☺

En haik går ut på at dere går patruljevis etter kart og kompass og overnatter ute

5. klasse og de fra 6. som ønsker å ta ansvar møter på speiderhuset fredag 10. juni kl. 1700 - hentes lørdag 11. juni kl. 0830 på nærmere angitt sted, tilbake på speiderhuset 0900, ferdig ca 0930.

7. klasse og de fra 6. klasse som ønsker møter på speiderhuset fredag 10. juni kl. 1730 - hentes lørdag 11. juni kl. 1130 på nærmere angitt sted, tilbake på speiderhuset 1200, ferdig ca 1300.

Alle skal evaluere haiken etterpå, så det må regnes litt tid til dette også pluss at alt skal ryddes på plass på speiderhuset.

Hver aldersgruppe går sin egen haik. Det blir vanskeligst løype for 7. klassingene for de skal vise om de klarer kravet til Speidersjefens topputmerkelse og må klare seg helt på egenhånd uten rettledning av voksne. 5. klassingene får en litt enklere løype og kan få noe hjelp av ledere til pakking.

Dere skal ha fellesutstyr:
Tarp, presenning, hengekøye eller ligge direkte på bakken; tau, plugger, øks, sag, kart/kompass, vann (hver tar med 1 ½ liter), toalettpapir, førstehjelp. Dere må selv finne et passe sted i løypa der dere ønsker å overnatte.
Foreslår at hver av dere tar med en termos med varmt vann og har med nudler, rett-i-koppen, Mr. Lee, kakao, solbærtoddy eller lignende for å få varm mat. Det blir **ikke** innkjøp av felles mat – hver har med seg det som du har tenkt å bruke. Pakk lett, d.v.s. våtservietter og ingen 1 ½ liter med brus eller unødvendige tunge ting. Det er ikke feil å ha med noe godt til eget leirbål (uten ild). Hver tar med litt førstehjelp (plaster, bandasje) i tillegg til patrulje-førstehjelp. Følg smittevernregler.

Husk at dere skal være med å bære fellesutstyret i tillegg til deres eget utstyr.

Pakk i ryggsekk og ha hendene mest mulig fri. Det kan være mulig å få underskrift på F1, F2 og F12 (friluftsliv):
F1: Få nye turerfaringer fra alle årstider (hvis du har vært på tur med stifinnerne til alle årstider) (alle).
F2: Utvikle ferdigheter innen orientering (7. klasse)
F12: Utvikle gode rutiner for turplanlegging (6. og 7. klasse)

Ta med sovepose, liggeunderlag, brød-mat og vann og hvis dere vil, Mr. Lee eller rett-i-koppen + varmt vann. Kompass hvis du har. Gode sko. Solkrem og enkle toalettsaker. Strømpeskift – lue – gode sko - hansker – ull og vindtette klær. Se været an før vi reiser. Kniv og lykt (hodelykt er mest praktisk). Alle har speiderskjerf eller både skjerf og skjorte.
Ha gjerne med noe dere kan leke med (ball, kortstokk,e.l). Stormkjøkken vurderes.

Patruljefører eller en annen i patruljen må ha mobiltelefon (kun en skal ha telefon som skal ligge nede i sekken i vanntett plastpose). Det er viktig at dere har en fin tur **sammen og ingen forlater gruppen** og ikke krangler eller blir uvenner. Dere skal oppføre dere som gode representanter for 1. Tananger Sjø.

**Vi må ha biler som er med å kjøre speiderne til bestemmelsessted og henter etterpå. Det må også være en hjemmeleder for hver aldersgruppe!!!**

**Til foreldre:
Ved påmelding, gi beskjed om du kan kjøre/hente og har du en 6. klassing om man ønsker 5. eller 7. klassehaik.**

**Dere får beskjed hvem som er hjemmeleder etter påmeldingsfrist.**

**Bindende påmelding innen mandag 5. juni til www.tanangerspeiderne.no. Håper at alle blir med!!!!**

Hilsen Lederne dine

Krav til haike-merket (7. klasse)

**Fremgangsmåte**

1. Alle i patruljen skal ha minst en konkret oppgave i forbindelse med planlegging og gjennomføring av haiken.
2. Patruljen lager logg fra haiken og leverer den til troppslederen.
3. Alle i patruljen skal være med på en oppsummering av hvordan turen gikk og hva som er nyttig å huske på til neste gang.
4. Patruljehaiken skal gjennomføres av patruljen alene - uten voksen leder.